Kiburumo

Kiburumo ni kijiji kinachopatika katika kata ya Selembala, tarafa ya Mvuha, Wilaya ya Morogoro Vijijini Mkoa wa Morogoro.

Kijiji hicho kina vitongoji vitatu navyo ni Viduari, Mikoroshini na Sinza. Kwa jumla kina kaya 700, shule ya msingi moja na zahanati moja.

Kabila la wenyeji ni Wakutu, ila kutokana na mwingiliano wa watu sasa yapo makabila tofauti. Koo maarufu ni Chakachaka, Kemba, Kitogota, Lukoa, Makinda, Manyire, Mkuyu, Mnemo, Mparangiru, Mzenga, Ndago, Pazi, Serenge, n.k.

Shughuli ya uchumi ni kilimo cha ufuta na tumbaku. Kilimo cha chakula ni mahindi, mtama, kunde na maharage.

Jamii:Wilaya ya Morogoro Vijijini